Бил Гейтс е американски програмист, предприемач и бизнесмен, съосновател на компанията „Майкрософт”.
Роден е на 28 октомври 1955. Цялото му име е Уилям Хенри Гейтс ІІІ. Той се ражда в доста заможно семейство, което има дълги години опит и връзки в бизнеса и политиката — неговият прадядо е бил кмет, дядо му е бил вицепрезидент на националната банка, а баща му Хенри Гейтс е известен адвокат.
Бил Гейтс показва своите възможности още в началното училище, където изненадва преподавателите си със своите научни познания и особено с математическите си възможности. Родителите му виждат неговия талант и решават да го пратят в частното училище „Лейксайд”, като искат той да развие своята заложба там. Тази тяхна стъпка има голямо значение за Бил Гейтс, защото именно там той се среща за първи път с компютрите.
През 1968 година преподавателите в „Лейксайд” решават да запознаят учениците си с компютърната материя. По това време компютрите били доста големи и доста скъпи за финансовите възможности на едно училище. Компютърът, който се намирал в „Лейксайд”, бил „DEC PDP-10”, собственост на General Electric.
Бил Гейтс, Пол Алън и няколко други ученика от „Лейксайд” (много от тях по-късно са назначени в „Майкрософт” за програмисти) веднага станали неразделни с компютъра.
Те стояли в залата, в която се намирала машината, цели дни и нощи, като писали програми, четяли компютърна литература и правели всичко, което да увеличи познанията им в компютърната наука. Но това скоро започнало да им създава проблеми — те не пишели домашните си работи, понякога не влизали в час и прекарвали цялото си свободно време пред компютъра в сградата на училището. (Имало точно определено време, което се давало от дадена фирма, през което даден компютър можел да се използва от училището — учениците изразходвали това време само за наколко седмици.)
В края на 1968 година „Компютър Сентър Корпорейшън” била създадена в Сиатъл. Тази фирма предоставила на училището още време, през което може да се използва компютъра. Но скоро това ѝ донесло проблеми, защото учениците започнали да тестват сигурността на системата, като по този начин предизвиквали нейното забиване няколко пъти. Те дори променяли файла, който показвал колко време оставало на училището да използва компютъра. Именно заради това Computer Center Corporation прекъснали достъпа за няколко седмици.
През 1968 Бил Гейтс и Пол Алън основали Лейксайд Програмърс Груп. Те искали да намерят начин да използват компютърните си умения в реалния свят. Тяхната първа възможност била резултат от причината, заради която били изхвърлени от списъка на „Компютър Сентър Корпорейшън”. Компанията видяла, че има доста пропуски в сигурността и стабилността на системите си и затова решила да наеме Бил Гейтс и приятелите му да тестват сигурността на системите, а като отплата те щели да получат неограничено време, през което можели да използват училищния компютър.
През 1969 година „Компютър Сентър Корпорейшън” започнала да изпитва финансови проблеми като фалирала през март 1970 г. Затова „Лейксайд Програмърс Груп” трябвало да намерят друг начин да си осигурят още време, през което можели да използват компютъра. Младите ученици искали да намерят начин да продължат да развиват таланта си.
Възможността им дошла с „Информейшън Сайънс Инкорпорейтид”, които наели учениците да направят разплащателна програма. Като награда им се предоставя още време за ползване на училищния компютър и за първи път получават доходи.
Същевременно те работят и върху програма, която представлява училищен каталог. Младите програмисти търсели всяка възможност да изкарат някакви доходи от прогамиране. Още един техен успех бил с компанията TRW, която наема Бил Гейтс и Пол Алън да оправят бъг в системата им, който бил подобен на този в „Компютър Сентър Корпорейшън”. От този момент те двамата започнали да се утвърждават като сериозни програмисти и вече искали да създадат своя собствена софтуерна компания.
През 1973 г. Бил Гейтс бил приет в „Харвард”. Той започнал да учи там, но отново, както в Лейксайд, след като открил компютърния център в „Харвард”, забравил за учението. Бил и Пол поддържали връзка дори далеч един от друг. Те обсъждали често идеята да създадaт своя компания. След края на първата учебна година в „Харвард”, през лятото двамата започнали да работят в „Хониуел”. След края на лятото Пол Алън започнал все повече да настоява да създадат софтуерна компания, но Бил Гейтс не можел да бъде достатъчно сигурен в техния успех, за да прекъсне обучението си в „Харвард”.
През декември 1974 г. Алън бил на път към Гейтс, когато се спрял в един магазин. Това, което видял вътре, променило техния живот завинаги. На корицата на списание „Популар Електроникс” имало снимка на „Altair 8800” и заглавие под него „Първият комерсиален микрокомпютър”. Той занесъл списанието на Гейтс и те видели в този микрокомпютър своя голям шанс, знаейки, че той щял да има нужда от програми, с които да работи. След няколко дни Гейтс се обажда на MITS („Микро Инструментейшън Енд Телеметри Систъмс”), създателите на „Altair 8800”.
Той им казал, че двамата с Пол са създали версия на BASIC, която може да работи на техните компютри. Това било лъжа, те дори нямали написан един ред с код, защото не притежавали „Altair 8800”, но MITS не знаели това и били доста заинтересовани от тяхното творение. Затова Бил и Пол започнали да работят върху BASIC, както били обещали. Съставянето на кода било поверено на Бил Гейтс, а Пол Алън подготвял симулация на „Altair” на „PDP-10”.
След осем седмици те били готови и Алън трябвало да отиде до MITS, за да тества творението им. Когато Пол сложил програмата в „Altair”, той за първи път се докосвал до този компютър. Ако симулацията, която той бил направил, или част от кода на Гейтс не работела, тяхното начинание щяло да завърши с провал. За негова радост това не се случило, защото програмата работела перфектно. Първо компютърът извел съобщението „memory size?” Пол въвел „7K.” след това написал „Print 2 2.” и за негова радост компютъра изписал „4”. MITS решили да купят правата върху BASIC от двамата програмисти.
В този момент Бил видял, че има доста големи възможности в софтуерния бизнес, и прекъснал обучението си в „Харвард”. Той и Пол Алън създали компанията „Майкрософт” през лятото на 1975 г. когато Бил Гейтс бил едва на 19 години.
www.mediaplus.bg, www.narodnatopka.com, бизнесмен, Бил Гейтс, България, личности, Майкрософт, предприемач, представяме ви, програмист, фондация ким рейки, хора
Бил Гейтс е американски програмист, предприемач и бизнесмен, съосновател на компанията „Майкрософт”. added by Kim Reiki on 06.09.2016